CELEX: 62015CN0171
Language: ro
Date: 2015-04-15 00:00:00
Title: Cauza C-171/15: Cerere de decizie preliminară introdusă de Hoge Raad der Nederlanden (Țările de Jos) la 15 aprilie 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport)și alții

29.6.2015   
            
            
               RO
            
            
               Jurnalul Oficial al Uniunii Europene
            
            
               C 213/16
            
         Cerere de decizie preliminară introdusă de Hoge Raad der Nederlanden (Țările de Jos) la 15 aprilie 2015 – Connexxion Taxi Services BV/Staat der Nederlanden (Ministerie van Volksgezondheid, Welzijn en Sport)și alții
   (Cauza C-171/15)
   (2015/C 213/26)
   Limba de procedură: neerlandeza
   
      Instanța de trimitere
   
   Hoge Raad der Nederlanden
   
      Părțile din procedura principală
   
   
      Recurentă: Connexxion Taxi Services BV
   
      Intimate: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV, Zorgvervoercentrale Nederland BV
   
      Întrebările preliminare
   
   
               1)
            
            
               
                           a.
                        
                        
                           Dreptul Uniunii, în special articolul 45 alineatul (2) din Directiva 2004/18/CE privind coordonarea procedurilor de atribuire a contractelor de achiziții publice de lucrări, de bunuri și de servicii (1), se opune situației în care dreptul național obligă o autoritate contractantă să verifice, aplicând principiul proporționalității, dacă un ofertant care s-a făcut vinovat de o abatere profesională gravă trebuie exclus efectiv?
                        
                     
                           b.
                        
                        
                           Prezintă relevanță în acest sens faptul că o autoritate contractantă a inclus în condițiile de participare o dispoziție potrivit căreia o ofertă căreia i se aplică un motiv de excludere nu va fi luată în considerare și nu se va lua în calcul la aprecierea mai detaliată, pe fond?
                        
                     
         
               2)
            
            
               În cazul unui răspuns negativ la întrebarea 1a, dreptul Uniunii se opune ca instanțele naționale să efectueze un control „cuprinzător”, pe baza principiului proporționalității, al aprecierii efectuate de o autoritate contractantă în cazul concret, trebuind să se mulțumească cu verificarea („sumară”) aspectului dacă, în urma unei aprecieri avizate, autoritatea contractantă a putut decide să nu excludă totuși din cadrul procedurii un ofertant care s-a făcut vinovat de o abatere profesională gravă în sensul articolului 45 alineatul (2) primul paragraf din directivă?
            
         
      (1)  JO L 134, p. 114, Ediţie specială, 06/vol. 8, p. 116.